
REPUBLIKA HRVATSKA

VUKOVARSKO-SRIJEMSKA ŽUPANIJA
OPĆINA STARI JANKOVCI

Općinski načelnik

MB: 2589885, žiro-račun: 2340009-1841400007

32241 Stari Jankovci, Dr. Franje Tuđmana 1

Tel. 032/541-913, Fax: 032/541-900

KLASA: 021-06/16-01/07
URBROJ: 2188/10-01-09-16-03
Stari Jankovci, 1. srpnja  2016.

P R E D M E T      N A D M E T A N J A 

JAVNI NATJEČAJ
ZA PRIKUPLJANJE PISANIH PONUDA

ZA POVJERAVANJE OBAVLJANJA KOMUNALNE DJELATNOSTI

NA TEMELJU PISANOG UGOVORA

Dokumentacija za nadmetanje

U Starim Jankovcima, srpanj 2016. godine
PODACI O NARUČITELJU

Naručitelj: OPĆINA STARI JANKOVCI
Matični broj: 2589885   OIB: 18192238850

Telefon: 032/541-913
Fax: 032/541-900

E – mail: opcina-stari-jankovci@vk.t-com.hr

Ime i prezime osobe koja je dužna pružiti informacije u svezi razjašnjenja dokumentacije za nadmetanje:

Pročelnica: Dubravka Vrselja

PODACI O PONUDITELJU

Ponuditelj:

Adresa:

Mjesto i poštanski broj mjesta:

Telefon i telefax ponuditelja:
______________________________________________________

Ime i prezime vlasnika:

Matični broj i OIB ponuditelja:

IBAN i ime banke ponuditelja:

______________________________________________________

Ime ovlaštenog potpisnika:

______________________________________________________

Potpis ovlaštenog potpisnika:

                                   M.P.                ___________________


(potpis direktora)

1. POGLAVLJE

NAZIV I ADRESA NARUČITELJA

Naručitelj Javnog natječaja je Općina Stari Jankovci , Dr. Franje Tuđmana 1, 32 241 Stari Jankovci.
2. POGLAVLJE 

PREDMET NADMETANJA I VRIJEME NA KOJE SE SKLAPA UGOVOR, TE MJESTO 

Predmet nadmetanja:

Obavljanje komunalnih poslova temeljem Ugovora o povjeravanju komunalnih poslova, a sve temeljem Odluke o komunalnim djelatnostima (“Službeni vjesnik“ Vukovarsko – srijemske županije 19/13, 5/15), te Odluke o određivanju poslova prijevoza pokojnika i pogrebničkih usluga koji se financiraju iz proračuna Općine Stari Jankovci („Službeni vjesnik“ Vukovarsko – srijemske županije 3/16) i to:

-usluga preuzimanja i prijevoza umrle osobe ili posmrtnih ostataka od mjesta smrti do nadležne patologije ili sudske medicine, za koje nije moguće utvrditi uzrok smrti bez obdukcije i pogrebničke usluge za osobe umrle bez nasljednika i osobe umrle bez imovine iz koje se mogu namiriti troškovi pogrebničkih usluga sa prebivalištem na području Općine  zajedno sa potrebnim materijalom (pvc vreća i dr.)   

Vrijeme na koje se sklapa ugovor o povjeravanju komunalnih poslova, te uvjeti:

Ugovor se sklapa na rok do 4 godine gdje naručitelj zadržava pravo prijevremenog raskida ugovora, te za svako eventualno povećanje cijene  u odnosu na ponuđeno ponuditelj mora zatražiti odobrenje naručitelja, te će se po istom sklopiti anex ugovora.

Mjesto otvaranja ponuda: Općina Stari Jankovci

3. POGLAVLJE

PLAĆANJA
Plaćanja predmetnog nadmetanja osigurati će se u Proračunu Općine Stari Jankovci i  Projekcijama proračuna Općine.

Usluga će se naručivati i plaćati sukcesivno tijekom godine, pojedinačnim narudžbama, dok će nadzor vršiti komunalni redar i općinski načelnik.

4. POGLAVLJE

UPUTE ZA PRIPREMU PONUDE

Naručitelj mora od dana oglašavanja Javnog natječaja omogućiti zainteresiranim osobama uvid u dokumentaciju za nadmetanje. Pod uvjetom da ju je ponuditelj pravodobno zatražio od Naručitelja, dokumentacija ili njezina izmjena bit će odmah otpremljena ponuditelju ili dostupna na uvid ili preuzimanje.

      Ponuda mora sadržavati:

1. Obrazac ponude za nadmetanje ispunjen na način propisan dokumentacijom za nadmetanje, potpisan i ovjeren od ponuditelja.

2. Sve ostale priloge koji su navedeni u obrascu Ponude.

Ponuditelj predaje ponudu u izvorniku sa sadržajem ponude i označenim rednim brojem potrebnih priloga, prema redoslijedu navedenom u dokumentaciji za nadmetanje i s naznakom «Izvornik».

Izvornik ponude tiska se ili piše neizbrisivim otiskom. Ponuda mora biti uvezana u cjelinu te treba naznačiti redne brojeve stranica. Oznaka sadrži ukupan broj stranica u ponudi kroz redni broj stranice.

Sve tražene priloge koje ponuditelj prilaže izvan izvornika dokumentacije za nadmetanje moraju biti označene rednim brojem stranica. Oznaka sadrži ukupan broj stranica priloga kroz redni broj stranice priloga.

Svi ponudbeni dokumenti i ponuda trebaju biti na hrvatskom jeziku.

Rok valjanosti ponude je 60 (šezdeset) dana od dana  otvaranja  ponude. 

Inačice (varijante) i alternativne ponude nisu dopuštene.

Ponuditelj snosi sve troškove izrade i podnošenja svoje ponude, a Naručitelj neće ni u kom slučaju biti odgovoran ni dužan platiti te troškove, bez obzira na nuđenje i rezultate postupka nuđenja.

Ponudu koju podnose dva ili više ponuditelja kao partneri treba biti potpisana tako da bude pravno obvezujuća za sve partnere glede njihove zajedničke i pojedinačne odgovornosti, a uz svaku ponudu treba priložiti sporazum o  udruživanju koji sadrži: naziv ponuditelja koji zajednički podnose ponudu, naziv nositelja ponude, zajedničku i pojedinačnu odgovornost partnera u svezi s ugovorom.

Odgovornost ponuditelja iz zajedničke ponude je solidarna.

Ponude koje dostavljaju dva ili više ponuditelja kao partneri moraju dostaviti i dokumente koji dokazuju njihovu pojedinačnu i zajedničku sposobnost.

5. POGLAVLJE

SUDJELOVANJE PONUDITELJA

Ponuditelj može biti svaka pravna ili fizička osoba, bez obzira na prebivalište ili sjedište.

6. POGLAVLJE

RJEŠAVANJE U SVEZI S DOKUMENTACIJOM ZA NADMETANJE,

 ISPRAVAK JAVNOG NATJEČAJA TE IZMJENA DOKUMENTACIJE

Ponuditelj može od naručitelja tražiti objašnjenje dokumentacije za nadmetanje. Naručitelj mora odmah odgovoriti na zahtjeve ponuditelja.

Isto će objašnjenje ujedno dostaviti ostalim ponuditeljima koji su preuzeli dokumentaciju za nadmetanje, a za koje imamo podatke, bez navođenja podataka o podnositeljima zahtjeva.

Ako u roku za dostavu ponuda Naručitelj promijeni uvjete nadmetanja objavljene u Javnom natječaju, ispravak poziva za nadmetanje mora biti objavljen na isti način kao i Javni natječaj i biti dostavljen svim osobama koje su preuzele dokumentaciju za nadmetanje, za koje imamo podatke. Rok za dostavu ponude bit će primjereno produžen ako ispravak bitno utječe na izradu ponude i ako se ne objavi prije isteka polovine roka.

Naručitelj može do roka za dostavu ponuda, prema osobnoj prosudbi ili na temelju ponuditeljeva zahtjeva za objašnjenjem, izmijeniti dokumentaciju za nadmetanje u obliku dodatka o izmjeni. Poslije roka za dostavu ponude Naručitelj ne smije mijenjati ili dopunjavati dokumentaciju za nadmetanje, a nadmetanje je obvezan poništiti i ponoviti ako ocijeni da objavljena dokumentacija za nadmetanje sadrži bitne propuste ili nedostatke.

Naručitelj može i radi izmjene dokumentacije produžiti rok za podnošenje ponuda koji će također biti objavljen na isti način kao i prijašnja dokumentacija.

Obavijest produženja roka Naručitelj mora poslati svim osobama koje su preuzele dokumentaciju za nadmetanje, a za koje ima podatke.

7. POGLAVLJE

SUKOB INTERESA

Ponuditelj (taj pojam uključuje i sve članove poslovne udruge) ne smije biti udružen s konzultantom ili bilo kojim subjektom koji je pripremio upute ponuditeljima za predmetni posao. Svako takvo udruživanje može rezultirati odbijanjem ponude.

8. POGLAVLJE

PEČATIRANJE I MARKIRANJE PONUDE

Ponuditelj treba dostaviti ponudu u omotnici  na kojoj je na vanjskom omotu navedena:

- adresa Naručitelja iz poziva za nadmetanje,

- naziv predmeta nadmetanja iz poziva za nadmetanje, i broj 

- upozorenje ne otvarati prije roka određenog za otvaranje ponuda.

U slučaju da omotnica nije zatvorena, ili nije propisano ispisana,  Naručitelj ne snosi odgovornost ako se ponuda izgubi ili otvori prije roka.

9. POGLAVLJE

MJESTO, NAČIN I ROK ZA PODNOŠENJE PONUDE

Ponuditelj će ponudu Naručitelju dostaviti osobno ili poštom.

Ponude koje se dostavljaju osobno dostavljaju se putem urudžbenog zapisnika, a ponude koje se dostavljaju poštom dostavljaju se na adresu:
Općina Stari Jankovci

Dr. Franje Tuđmana 1

32 241 Stari Jankovci

najkasnije do 22. 07.2016.  godine  bez obzira na način dostave.

Ponude će prvo pregledati Odbor za komunalnu djelatnost te nadzor poljskih putova, potom Povjerenstvo za zaštitu potrošača.

Ponuditelji će biti obaviješteni o datumu održavanja sjednice Općinskog vijeća kada će uspoređivati ponude i odlučivati o najpovoljnijem ponuditelju. 

Ponude koje nisu pristigle u propisanom roku neće se otvarati i vraćaju se ponuditeljima.

10. POGLAVLJE

IZMJENA ILI POVLAČENJE PONUDE

Tijekom roka za dostavu ponuda ponuditelj može ponudu mijenjati i dopunjavati ili od ponude odustati na temelju pisane izjave. Promjene i dopune ponude ili odustajanje od ponude ponuditelji dostavljaju na isti način kao i ponudu. U slučaju odustajanja od ponude, ponuditelj može zahtijevati povrat svoje neotvorene ponude.

Ponuditelj može izmijeniti ili povući svoju ponudu prije isteka roka za podnošenje (otvaranje) ponuda. Izmjena ili obavijest o povlačenju stupit će na snagu ako ju je Naručitelj primio prije isteka roka za podnošenje ponuda.

Svaka izmjena ili obavijest o povlačenju ponude od strane ponuditelja mora biti zatvorena i zapečaćena u dvije omotnice, a tim da se vanjski i unutarnji omot dodatno označe tekstom «POVLAČENJE» ili «IZMJENA», ovisno o namjeri ponuditelja.

Omot s izmjenom, ako se mijenja iznos ponude ili vrijednosti ponude, mora sadržavati izvornik obrasca ponude, troškovnik sa svim jediničnim cijenama i stavkama troškovnika i naravno, ukupnim iznos ponude.

Ponuda se ne može mijenjati ili povući nakon isteka roka određenog za predaju ponude.

11. POGLAVLJE

      CIJENA PONUDE

Cijena ponude u kunama (bez PDV-a) odnosi se na predmet nabave.

Iznos PDV-a iskazuje se posebno.

12. POGLAVLJE

POSTUPAK OTVARANJA PONUDA

Ponude će se otvarati u prostorijama Naručitelja na adresi: Dr. Franje Tuđmana 1, Stari Jankovci i otvarati će ih Odbor za komunalne djelatnosti te nadzor poljskih putova Općine Stari Jankovci.
Naručitelj na vanjskom omotu ponude naznačuje datum i vrijeme zaprimanja ponude.

Ponude će se otvarati prema redoslijedu zaprimanja u urudžbeni zapisnik.

Odluku o najpovoljnijoj ponudi donosi Općinsko vijeće.

13. POGLAVLJE

POVJERLJIVOST POSTUPKA

Svaki pokušaj ponuditelja da utječe na Naručitelja u postupku ispitivanja, razjašnjenja, procjenjivanja i uspoređivanja ponuda kao i na odluku o dodjeli ugovora, može imati za posljedicu odbijanje njegove ponude.
14. POGLAVLJE

UTVRĐIVANJE USKLAĐENOSTI

Prije detaljne procjene ponuda, Naručitelj će utvrditi da li je svaka ponuda stvarno u skladu s ponudbenom dokumentacijom, te utvrditi sposobnost ponuditelja prema kriterijima za ocjenu sposobnosti.

Stvarno usklađena ponuda je ona koja odgovara rokovima, uvjetima i specifikacijama ponudbene dokumentacije, bez materijalnih odstupanja ili izostavljanja bitnih činjenica.

Ako ponuda nije stvarno usklađena sa zahtjevima ponudbene dokumentacije Naručitelj će takvu odbiti, a ponuditelj ju ne može kasnije uskladiti ispravljanjem ili povlačenjem neprikladnih ili neprilagođenih odstupanja. 

15. POGLAVLJE

RAZJAŠNJAVANJE PONUDE

Da bi pomogao u pregledu, ocjeni i usporedbi ponuda, Naručitelj može, ako to želi, zatražiti od bilo kojeg ponuditelja da razjasni svoju ponudu, što uključuje i podnošenje analize cijene. Zahtjev za razjašnjenjem i odgovori na taj zahtjev trebaju se dostaviti pismenim putem ili telefaksom, ali se ne smije tražiti, nuditi ili dozvoliti mijenjanje cijene ili sadržaj ponude, osim radi ispravljanja pogreške koje Naručitelj uoči u toku ocjenjivanja ponude, a prema poglavlju 16.
16. POGLAVLJE

POSTUPAK ODABIRA NAJPOVOLJNIJE PONUDE

Cjelokupan postupak odabira najpovoljnije ponude odvija se kroz tri stupnja:

- provjerom kompletnosti ponude

- utvrđivanjem sposobnosti ponuditelja sukladno kriterijima navedenim u dokumentaciji za nadmetanje

- utvrđivanjem prihvatljivih ponuda sposobnih ponuditelja, te odabir ponude sa najnižom cijenom.

Prihvatljiva ponuda je ponuda sposobnijeg ponuditelja koja je potpuno sukladna dokumentaciji za nadmetanje, koja sadrži nebitne otklone u ponudi ili predočenim dokazima uz ponudu, a koji ne mijenjaju svojstva, uvjete i druge zahtjeve iz dokumentacije za nadmetanje ili koja sadrži manje pogreške ili previde koji bitno ne mijenjaju ponudu, a koje će ponuditelj moći obrazložiti.

Ponude za koje se utvrdi da su prihvatljive bit će od Naručitelja ispitane na bilo koju računsku pogrešku.
Naručitelj neće prihvatiti ponudu u sljedećim slučajevima:

1. ako je ponuda djelomična ili nepotpuna, te nije stigla u roku

2. ako ponuditelj nije prihvaćen kao sposoban,

3. ako  njegova ponuda nije ocijenjena kao prihvatljiva

17. POGLAVLJE

KRITERIJ ZA DODJELU

Naručitelj će sklopiti ugovor o pružanju zatraženih usluga sposobnom ponuditelju čija je ponuda prihvatljiva i ima najnižu cijenu, a prema ovim zahtjevima navedenim u dokumentaciji za nadmetanje.
18. POGLAVLJE

PRAVO NARUČITELJA DA PRIHVATI BILO KOJU

 PONUDU I DA ODBIJE BILO KOJU ILI SVE PONUDE

Bez obzira na odredbe iz prethodnog poglavlja Naručitelj zadržava pravo da odbije bilo koju ponudu – bez obrazloženja ili odgovornosti, ili da poništi natječajni postupak. Odbijanjem ponuda Naručitelj ne stvara nikakve obveze prema ponuditeljima.
19. POGLAVLJE

OBAVIJEST O DODJELI POSLA

Naručitelj će izvijestiti sve ponuditelje o odabiru najuspješnijeg ponuditelja telefaksom ili preporučenim pismom.
20. POGLAVLJE

SKLAPANJE UGOVORA O NABAVI

Svi ponuditelji će biti pismeno obaviješteni o prihvaćenoj ponudi u roku 8 (osam) dana od dana odabira najpovoljnije ponude. Naručitelj će potpisati ugovor s ponuditeljem čija je ponuda najpovoljnija u roku 15 (petnaest) dana on dana završetka postupka.

Prije potpisivanja ugovora, ako je protekla valjanost ponude, Naručitelj je obvezan od ponuditelja zatražiti produženje valjanosti ponude.

21. POGLAVLJE

DOKAZI O SPOSOBNOSTI

Ponuditelj svoju sposobnost dokazuje temeljem:

A. pravne osobnosti,

B. financijske i gospodarske sposobnosti,

C. dokaza o nekažnjavanju

Svi navedeni dokumenti u daljnjem tekstu mogu se dostaviti u originalu ili preslici  (naručitelj može naknadno zatražiti ovjeru preslike), te ne smiju biti stariji od 6 (šest) mjeseci, osim dokaza  iz Porezne uprave  koji ne smije biti stariji od 30 (trideset) dana od dana oglašavanja.

A PRAVNA OSOBNOST

Pod pravnom osobnosti podrazumijeva se isprava o upisu u poslovni, sudski ( trgovački) strukovni, obrtni ili drugi odgovarajući registar i ovlaštenje nadležne institucije za vršenje ove vrste radova.
B FINANCIJSKA I GOSPODARSKA SPOSOBNOST

Ponuditelj mora uz ponudu priložiti kako bi dokazao svoju financijsku i gospodarsku sposobnost.

1. Potvrda Porezne uprave o plaćenim porezima i doprinosima - ne starija od 30 dana od dana objave javnog prikupljanja ponuda

C DOKAZ O NEKAŽNJAVANJU

Dokaz da gospodarskom subjektu ili osobi ovlaštenoj za zastupanje nije izrečena pravomoćna osuđujuća presuda za jedno ili više kaznenih djela: udruživanje za počinjenje kaznenih djela, primanje mita u  gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita,  prijevara, računalna prijevara, prijevara u gospodarskom poslovanju ili prikrivanje protuzakonito dobivenog novca, odnosno za odgovarajuća kaznena djela prema propisima zemlje sjedišta gospodarskog subjekta – dokaz izdaje nadležni sud
D JAMSTVO ZA ISPUNJENJE UGOVORA

Odgovorna osoba ponuditelja mora ponuditi pismeno jamstvo za ispunjenje ugovora.

IZJAVA O PRIHVAĆANJU

_________________ 2016. godina

      (datum)





Izjavljujemo da smo upoznati sa svim uvjetima iz natječajne dokumentacije i da ih kao takve prihvaćamo.

Ponuditelj: ___________________________________________

Adresa:      ___________________________________________

Ime ovlaštenog potpisnika: ______________________________

Potpis ovlaštenog potpisnika: ____________________________

M.P.

I Z J A V A

kao jamstvo izvršitelja za ispunjenje ugovora 
Odgovorna osoba ponuditelja ___________________________, odgovorno izjavljuje da 

će ispunjenje ugovornih obveza vršiti u skladu s pozitivno pravnim propisima, prema 

ponudi, uz nepromjenjivost cijene za cijelo vrijeme trajanja ugovora, a sve u 
skladu sa pravilima struke i u primjerenom roku, a po pismenom nalogu naručitelja.
Potpis odgovorne osobe:_______________________________-

CJENIK USLUGE PRIJEVOZA POKOJNIKA KOJI SE 

FINANCIRAJU IZ PRORAČUNA OPĆINE STARI JANKOVCI
 
Usluga preuzimanja i prijevoza umrle osobe ili posmrtnih ostataka od mjesta smrti do nadležne patologije ili sudske medicine, za koje nije moguće utvrditi uzrok smrti bez obdukcije bez PDV-a iznosi:__________________________kuna

PDV _____%__________________________ kuna 
UKUPNO SA PDV: _________________________________ kuna.

Pogrebničke usluge za osobe umrle bez nasljednika i osobe umrle bez imovine iz koje se mogu namiriti troškovi pogrebničkih usluga sa prebivalištem na području Općine  zajedno sa potrebnim materijalom (pvc vreća i dr.)   bez PDV-a iznosi:________________________________________________kuna

PDV _____%__________________________ kuna 

UKUPNO SA PDV: ____________________________________ kuna

Ovaj cjenik je sastavni dio dokumentacije za NATJEČAJ ZA OBAVLJANJE POSLOVA PRIJEVOZA POKOJNIKA KOJI SE FINANCIRAJU IZ PRORAČUNA OPĆINE STARI JANKOVCI, objavljenog dana 1. srpnja 2016. godine na web stranici Općine Stari Jankovci.

Rok valjanosti ponude je 60 dana od dana isteka roka za dostavu ponuda
U___________________, _______________2016.








Potpis i pečat ponuditelja:





                              _____________________________

PRIJEDLOG UGOVORA

Općina Stari Jankovci, Dr. Franje Tuđmana 1, 32 241 Stari Jankovci OIB: 18192238850, koju zastupa Općinski načelnik Dragan Sudarević ( u daljnjem tekstu: Naručitelj) 

i  

__________________________ OIB: ____________________  koju zastupa direktor/vlasnik 
________________________ (u daljnjem tekstu: Izvoditelj), sklopili su 

UGOVOR O VRŠENJU USLUGE
PREUZIMANJA I PRIJEVOZA UMRLE OSOBE ILI POSMRTNIH OSTATAKA

NA PODRUČJU OPĆINE STARI JANKOVCI

Članak 1.


Temeljem rezultata Javnog natječaja na povjeravanju poslova za vršenje usluge preuzimanja i prijevoza umrle osobe ili posmrtnih ostataka od mjesta smrti do nadležne patologije ili sudske medicine, za koje nije moguće utvrditi uzrok smrti bez obdukcije i pogrebničke usluge za osobe umrle bez nasljednika i osobe umrle bez imovine iz koje se mogu namiriti troškovi pogrebničkih usluga sa prebivalištem na području Općine  zajedno sa potrebnim materijalom (pvc vreća i dr.) Općinsko vijeće Općine Stari Jankovci temeljem Odluke o određivanju poslova prijevoza pokojnika i pogrebničkih usluga koji se financiraju iz proračuna Općine Stari Jankovci („Službeni vjesnik“ Vukovarsko – srijemske županije 3/16), a u skladu s člankom 15. Zakona o komunalnom gospodarstvu i Odluke o komunalnim djelatnostima povjerava navedene komunalne poslove na rok do 4 godine, sukladno prihvaćenoj ponudi trgovačkom društvu/obrtu ________________________.

Članak 2.

             Temeljem Odluke o povjeravanju komunalnih poslova „Usluga preuzimanja i prijevoza umrle osobe ili posmrtnih ostataka od mjesta smrti do nadležne patologije ili sudske medicine, za koje nije moguće utvrditi uzrok smrti bez obdukcije i pogrebničke usluge za osobe umrle bez nasljednika i osobe umrle bez imovine iz koje se mogu namiriti troškovi pogrebničkih usluga sa prebivalištem na području Općine  zajedno sa potrebnim materijalom (pvc vreća i dr.)“ donesene na sjednici Općinskog vijeća dana ___________. godine, KLASA: ------ URBROJ:------- Naručitelj povjerava, a Izvoditelj preuzima obvezu vršenja navedene usluge za ponuđene iznose – kako slijedi:
· usluga preuzimanja i prijevoza umrle osobe ili posmrtnih ostataka od mjesta smrti do nadležne patologije ili sudske medicine, za koje nije moguće utvrditi uzrok smrti bez obdukcije 
UKUPNO SA PDV: _________________________________ kuna

· pogrebničke usluge za osobe umrle bez nasljednika i osobe umrle bez imovine iz koje se mogu namiriti  troškovi pogrebničkih usluga sa prebivalištem na području Općine  zajedno sa potrebnim materijalom (pvc vreća i dr.)   

UKUPNO SA PDV: ____________________________________ kuna

Članak 3.

U skladu s Natječajnom dokumentacijom ugovorne strane su suglasne da će se ukupna godišnja raspoloživa vrijednost usluga utvrditi sukladno potrebama, a proračunom Općine Stari Jankovci osigurati sredstva za plaćanje obavljene usluge.

Članak 4.

Obračun izvršene usluge vršiti će se putem računa sa dokazima o izvršenoj usluzi.

Naručitelj se obvezuje nakon što ovjeri račun - isti platiti u roku od 30 dana.

Članak 5.

                Izvoditelj usluge je dužan voditi propisanu dokumentaciju i obnavljati dozovu za vršenje ove usluge, te o eventualnom gubljenju prava odmah obavijestiti Općinskog načelnika.

Članak 6.

               Izvoditelj se obvezuje da će sve usluge koji su predmet ovog Ugovora izvoditi stručno i kvalitetno u skladu s pravilima struke.
Članak 7.


Izvoditelj je dužan nadoknaditi eventualnu štetu koju trpe korisnici, ukoliko bi šteta istima nastala kao posljedica nestručno izvedene usluge od strane Izvoditelja.

Članak 8.

U slučaju da Izvoditelj svojevoljno raskine ovaj Ugovor ili ne prijavu gubitak prava na vršenje ove usluge, dužan je nadoknaditi Općini Stari Jankovci eventualnu štetu nastalu zbog svojevoljnog odustanka.

Otkazni rok Izvoditelju iznosi 60 dana, a Naručitelju 30 dana.

Članak 9.

Odredbe ovog Ugovora mogu se mijenjati isključivo suglasno voljom ugovornih strana i to samo sklapanjem aneksa Ugovora u pisanoj formi.

Članak 10.

Ovaj Ugovor stupa na snagu danom potpisivanja ovlaštenih predstavnika ugovornih strana.
Članak 11.

Eventualne sporove iz ovog Ugovora stranke će rješavati dogovorno, u suprotnom nadležan je mjesno nadležni sud.
Članak 12.


Ovaj Ugovor sačinjen je u četiri (4) istovjetna primjerka od kojih svaka strana zadržava dva(2) primjerka.

KLASA: 
URBROJ: 

U Starim Jankovcima, ________________- 2016. godine

           Za Naručitelja:
          Za Izvoditelja:

OPĆINA STARI JANKOVCI


 

______________________                                                                                 _________________________

  Dragan Sudarević, općinski načelnik                                                                                            direktor

